માનવમિત્ર, કોલકાતા : ભાજપા અધ્યક્ષ અમિત શાહ આજે પશ્ચિમ બંગાળમાં રેલી કરવા માટે જઈ રહ્યાં છે. કોલકાતાનાં મેયોરોડ પર અમિત શાહ રેલીને સંબોધન કરશે. જો કે બીજી બાજુ તૃણમુલ કોંગ્રેસે આજે NRC નાં વિરોધમાં રેલી નીકળવાનું એલાન કરી દીધું છે. આ રેલીને નજરમાં રાખીને પશ્ચિમ બંગાળ ભાજપે કેન્દ્રીય ગૃહમંત્રી રાજનાથસિંહ અને પશ્ચિમ બંગાળનાં મુખ્ય સચિવને પત્ર લખીને અમિત શાહની રેલીમાં આવનારા લોકોની સુરક્ષા સુનિશ્ચિત કરવાની માંગ કરી છે.